কোডি গাকপো
কোডি ম্যাথেস গাকপো (জন্ম ৭ মে ১৯৯৯) হলেন একজন ওলন্দাজ পেশাদার ফুটবলার যিনি প্রিমিয়ার লিগের ক্লাব লিভারপুল এবং নেদারল্যান্ডস জাতীয় দলের হয়ে ফরোয়ার্ড বা আক্রমণাত্মক মিডফিল্ডার হিসেবে খেলেন। একজন পিএসভি একাডেমি স্নাতক, গাকপোর দলে অভিষেক হয়েছিল ফেব্রুয়ারি ২০১৮ এ। ২০২১-২২ মৌসুমে, তিনি সব প্রতিযোগিতায় ৪৭টি খেলায় ২১ গোল করার পর বর্ষসেরা ওলন্দাজ ফুটবলারের পুরস্কার জিতেন। তিনি ২০২৩ সালের জানুয়ারিতে লিভারপুলের সাথে চুক্তিবদ্ধ হন। গাকপো অনূর্ধ্ব-১৮ থেকে অনূর্ধ্ব-২১ স্তর পর্যন্ত নেদারল্যান্ডসের হয়ে যুব আন্তর্জাতিক ফুটবল খেলেছেন। ২০২১ সালের জুন মাসে উয়েফা ইউরো ২০২০ এ তার সিনিয়র আন্তর্জাতিক অভিষেক হয়।